cyanic-selkie/wikianc huggingface dataset:
המשחקים הפאן-אמריקאיים
היסטוריה
הרעיון להקמת המשחקים הפאן-אמריקאיים מקורו ב"משחקים המרכז-אמריקאיים" שנערכו לראשונה בשנות ה-20 של המאה ה-20. ב-1932 הועלתה הצעה ראשונה לייסוד המשחקים הפאן-אמריקאיים, ובעקבותיה נוסד ארגון הספורט הפאן-אמריקאי. המשחקים הראשונים נקבעו להיערך בבואנוס איירס ב-1943, אך בשל מלחמת העולם השנייה הם נדחו עד ל-1951. מאז, האירוע נערך כל ארבע שנים בהשתתפות ספורטאים רבים, כשבאירוע האחרון השתתפו כ-6,000 ספורטאים מ-42 מדינות.
משחקי החורף
ישנם ניסיונות לערוך את משחקי החורף הפאן-אמריקאיים בנוסף למשחקים הרגילים, אך ללא הצלחה רבה. הניסיון הראשוני לקיים משחקי חורף נעשה על ידי המארגנים של המשחקים הפאן-אמריקאיים 1951, שתכננו לקיים את אירוע החורף מאוחר יותר באותה שנה, אך הרעיון לא יצא אל הפועל בשל חוסר עניין ציבורי. בנוסף, ניסו לקיים משחקי חורף בלייק פלאסיד שבניו יורק ב-1959, אך שוב לא היו מספיק מדינות שנרשמו והתוכנית בוטלה.
מוסטאר הלוך ושוב
עלילה
סיפור האהבה של יובל עם נאוס נדון לפרידה כואבת. הם יודעים שלא יוכלו להמשיך בקשר בגלל הגיוס הקרוב של יובל לצה"ל. על רקע הלחימה בעזה (מבצע עופרת יצוקה), יובל מעלה חשש שלמדינת ישראל של היום אין מטרות שהוא יכול להזדהות איתן: "לא האמנתי בשום דבר שעשו שם בעזה. זה הכל נראה לי כמו בלוף אחד גדול, בשביל להראות כמה גדול יש לנו...".
הפקת הסרט
אנשי צוות נוספים:
קבלת הסרט
לקראת צאת הסרט לסבב הקרנות בסינמטקים ברחבי הארץ כתב מבקר הקולנוע מאיר שניצר במעריב: "בניגוד לסרטו הקודם "רשימת אהבה", שבו פרש פישר אל מול המצלמה את כל החוליות הגלויות והנסתרות המרכיבות את משפחתו, הפעם הוא עושה סרט אישי על אודות עצמו. נכון הוא שהמצלמה נחה דרך קבע על פניו של הבן יובל, אך מי שחשוב באמת ב"מוסטאר הלוך ושוב" הוא זה שניצב מאחורי המצלמה ולא לפניה. ברגעים ארוכים בסרט, שלא במודע, מתחלפים התפקידים המשפחתיים: הבן הוא המלווה את אביו בדרך ל"התבגרות" מפוכחת, ליציאה מהמחפורת של דמות האב אל האזור החופשי שבו הוא שווה כוחות, ונטול כל יתרון, לעומת בנו המתבגר. שיעור ראוי בהורות אקטיבית״.. יאיר רווה בפנאי פלוס חלק על דעתו: "ייתכן ודווקא התבוננות ממוקדת יותר בפנימיה הבינלאומית, תוך השארת נוכחות הבמאי מאחורי הקלעים, הייתה הופכת את הסרט לחזק יותר, וגם מטעין אותו בשלל משמעויות שכרגע רק נרמזות. למשל, כל הרעיון של מלחמת אזרחים. בין הבוסנים, בין הישראלים, בין בנים ובנות, ובין הורים וילדיהם." אבל לסיכום כתב: "פישר יודע היטב למצוא את הדרמה. וכשהיא נוכחת ומצטללת בסרטו, "מוסטאר" מצליח לחשוף אנשים ועולמות שמרגש להיתקל בהם.".
אשרה (אלה)
בכתבי אוגרית
כמו עשתרת וענת, גם אשרה נחשבה לאלת פריון נשית. אך מאפייני אשרה מדגישים בדרך־כלל את הבטי הנשיות האמהיים, בעוד שמאפייני עשתרת מדגישים את הבטיה המיניים, ומאפייני ענת את הבתוליות. בפולחן אשרה עסקו קרוב לוודאי בעיקר נשים שביקשו עזרה בבעיות פוריות, לידה ואמהות. בתקופות מאוחרות הייתה נטייה לאחד את היבטי שלוש האלות הללו לתוך אלת פריון אחת.
עץ החיים
אשרה, כמו אלות נקביות אחרות באזור, יוצגה בסמל עץ החיים. בכנען ובמסופוטמיה היה סמל זה היה מיוצג במיוחד בעצי תמר וארז.
בתרבות
האסטרואיד  שהתגלה על ידי יוהאן פאליזה, קרוי על שמה.
הגברת עם הקמליות
נסיבות כתיבת הרומן
שמו של הרומן נגזר מהעובדה שדיופלסי נהגה להתהלך בציבור כשזר של פרחי קמליה בצבע לבן צמוד לגופה, במשך 25 ימים בחודש, ובצבע אדום ביתר ימי החודש. בפתח הספר מדגיש הסופר כי מדובר בסיפור אמיתי, וכי כל הדמויות בסיפור, להוציא מרגריט, עדיין בחיים.
צומת דרכים
הסדרה מתמקדת בשלושה אנשים זרים, הנמצאים בצומת דרכים אישית ומחפשים את עצמם ואת דרכם בחיים. מעוז הוא עובד סוציאלי המרגיש שחוק, עתר היא פעילה סביבתית תל אביבית שלא מוצאת את מקומה, ועומר הוא איש היי-טק באמצע החיים הלכוד במסלול חייו. שלושתם מחפשים את דרכם בתחום הירוק. הם יוצאים למסע אישי ומשותף, במהלכו הם פוגשים ומראיינים אנשים שעשו שינוי בחייהם ובחרו לחיות בדרך אקולוגית. המרואיינים הם אנשים שהצליחו להגשים חלום אישי – הקימו יוזמה סביבתית מצליחה או חיים בסגנון החיים שהם בחרו בו – ומוכיחים באמצעות הסיפור הפרטי שלהם שאפשר גם אחרת.
הסדרה מבוססת על הסדרה האמריקאית Roadtrip Nation, אולם להבדיל מהסדרה המקורית, צומת דרכים מתמקדת בתחום השינוי הסביבתי.
אלפבית עברי
ייצוג אורתוגרפי משתמע לשני פנים
בשימוש שעושה העברית (בהגייתה ישראלית) בכתב העברי, ישנם חמש אותיות שמייצגות כל אחת שני הגאים שונים (או יותר). בכתב מנוקד נבדלים ההגאים על פי סימן ניקוד המבחין בין ההגיות השונות:
אי-התאמות בין ייצוג אורתוגרפי והגייה
האות ד רפה (בימינו: [], בעבר: [] ונשמעה כפי שאותיות th נהגות באנגלית במילה the)
האות ע (בימינו: [], בעבר ובימינו בפי דוברי עברית צחה ובהיגוי יוצאי ארצות האסלאם: [])
תרגום השבעים מרמז שהאותיות חי"ת ועי"ן ייצגו במקרא פונמה נוספת כל-אחת, בדומה לאות שי"ן: ח' ו-ע'. פונמות אלה אבדו לפני המצאת הניקוד, אך נשמרו בשפות שמיות אחרות, למשל בערבית. בלשון המקרא שׂ ו-ס מייצגות פונמות שונות (למשל, הזוג המינימלי שָׂר - סָר מבחין ביניהן), אולם בלשון חז"ל התבטלה הפונמה המיוצגת ב-שׂ והתמזגה ב-ס.
מורדילו
ביוגרפיה
נוסף להערכה האמנותית שקצר מורדילו, יצירותיו זכו להצלחה שיווקית והתנוססו על גבי כרזות, לוחות שנה, פאזלים, כלי כתיבה, בובות פרווה, סרטי וידאו, עניבות, גרביים ומצעים. מוצרים אלו שווקו ברחבי אירופה, ארצות הברית ואף בישראל (על ידי "ורדינון", "דורנט" ו"הפי טיי"). בשנת 2001 אף החלה הפקתה של סדרת אנימציה בריטית בהשראת דמויותיו של מורדילו.
יצירתו של מורדילו
המתח הבין-מגדרי, היחס הדואלי לטכנולוגיה, החשש מפני מה שהעולם טומן בחובו, וההנאה שבספורט - כל אלו היוו מוטיבים מרכזיים ביצירתו. שני ענפי הספורט העיקריים שהיוו מושא לאיוריו הם כדורגל, בו הרבה לשחק כילד, וגולף, אשר אימץ כמבוגר.
אליפות וימבלדון 1964
מ-16 משתתפי הגמרים, 12 היו מאוסטרליה והם זכו בתחרויות הגברים, זוגות נשים וזוגות מעורבים. בתחרות זוגות גברים טניסאי אוסטרלי השתתף לצד בוב יואיט שייצג את דרום אפריקה, אך היה יליד אוסטרליה. בתחרויות הנשים טניסאית אוסטרלית זכתה במקום השני.
PNG
גושים בתוך הקובץ
אחרי שם הגוש באים הנתונים של הגוש עצמו. אחרי כל גוש בא CRC (סכום בדיקה של סיביות) של שם הגוש והמידע (ללא האורך) באורך 4 בתים, שתפקידו לוודא שלא היו שגיאות בהורדת הקובץ.
תבנית Command
מימוש
במימוש התבנית ארבעה מרכיבים עיקריים:
PNG
דחיסה
PNG משתמש בשיטת דחיסה ללא איבוד נתונים בשם DEFLATE, החופשית מפטנטים. בנוסף, לפני דחיסת מפת הסיביות, מקודד ה-PNG מנתח את התמונה כדי להשביח את הדחיסה, באמצעות שיטת סינון המנבאת את ערכי הפיקסלים על פי הקודמים להם. בכך דומה פורמט PNG לפורמט FLAC לדחיסת שמע ללא איבוד נתונים. השימוש בסינון מאפשר דחיסה של פיקסלים דומים גם אנכית ולא רק אופקית.
אימרה גלרט
ביוגרפיה
באולימפיאדת לונדון (1908) סיים גלרט במקום 39 בתחרות קרב-רב אישי.
תחרות חיפוש הדיווה (WWE)
שיר הנושא
לתחרות חיפוש הדיווה של שנת 2005 היה שיר נושא אחד.
הערות
התחרות הראשונה נערכה באתר האינטרנט הרשמי של ה-WWE ב-10 בספטמבר, ובנוסף ההצבעה נערכה שם. הזוכה הוכרזה ב-29 באוקטובר במסגרת התוכנית Raw. טארן טרל ולנה יאדה נקראו לרוסטר הראשי למרות שהודחו מהתחרות.
Voice & Piano
רקע
ברדיו סול סקרו את האלבום, תוך שנחשף שם כי "האלבום הוקלט בשידור חי – ללא עריכות, ללא תוספות, כדי לשמר את האותנטיות של המופע".
כירופרקטיקה
הבעיות וטיפולן
הכירופרקטיקה מטפלת בכאבים שמקורם בעמוד השדרה המוקרנים לאזורים אחרים בגוף, כמו ברגל או בלסת, פריצות דיסק, וכן בשרירים תפוסים, כאבי גב תחתון, כאבי גב עליון בחגורת הכתפיים ובשכמות, כאבי צוואר וכאבים הנובעים מיציבה לקויה (למשל אצל אנשים היושבים כל היום מול המחשב בגב כפוף), כאבים שנגרמו בעקבות תאונה, רדיקולופתיה ועוד.
קרב ברייטנפלד (1631)
השלכות
קרב ברייטנפלד שימש כהוכחה ניצחת לעליונותה של הטקטיקה הקווית של גוסטב אדולף. הוא הצליח לגרום לאבדות בשיעור של יותר משישים אחוזים מכוח האויב, ועל אבדותיו שלו פיצה בגיוס שבויים לשורותיו. בנוסף, הקרב העניק לשוודים יוקרה פוליטית רבה, ששימשה אותם בבואם לשכנע נסיכויות פרוטסטנטיות אחרות להצטרף אליהם.
דיוויזיית הפאנצר אס אס ה-12
דיוויזיית פאנצר אס אס ה-12 היטלריוגנד (בגרמנית: SS-Panzer-Division Hitlerjugend) הייתה דיוויזיה משוריינת של הואפן אס אס, כחלק מצבא גרמניה הנאצית במלחמת העולם השנייה. מרבית חבריה היו ילידי 1926 וגויסו משורות הנוער ההיטלראי, הדווזיה ביצעה פשעי מלחמה כנגד אזרחים צרפתיים ושבויים מקרב בעלות הברית.
הקמה
הרעיון של הקמת דיוויזיית ואפן אס אס שתהיה מורכבת מחברי הנוער ההיטלראי הוצע לראשונה על ידי אס אס גרופנפיהרר גוטלוב ברגר בינואר 1943. הימלר גילה התלהבות והפך לתומך נלהב של הרעיון. ב-10 בפברואר 1943 הימלר בחר כמפקד הדיוויזיה החדשה את פריץ ויט, שהיה אס אס אוברפיהרר בדיוויזיה ה-1 של האס אס.
סמל היחידה נקבע כשילוב של סימן ה-S של ה-SS עם מכשיר לפריצת מנעולים (הקרוי בגרמנית דיטריך, כשם המפקד הראשון של יחידת הלייבשטנדרטה).
חוקי חמורבי
מונומנטים
המקור החשוב ביותר לחוקי חמורבי הוא אסטלה עשויה דיוריט אשר הייתה מוצבת במקדש האל הבבלי מרדוך. גובהה של האסטלה 2.25 מטר והיקפה באזור הבסיס 1.90 מטר. בראשה תבליט ובו מוצג חמורבי בעמדו לפני שַׁמַשׁ, אל המשפט, ומקבל מידיו את השרביט ואת הטבעת, שני סמלי השלטון. מתחת לתבליט חקוקים 250 סעיפי החוק ב-46 טורים. בעת חיבורו הכיל הקודקס, ככל הנראה, 5 טורים נוספים אשר נמחקו על ידי המלך העילמי שֻתְּרְךְּ-נַחֻנְתֶּ כדי לאפשר את חקיקת שמו. שורות אלה שוחזרו מהעתקים של החוקים שנמצאו במקומות אחרים בבבל ובאשור. במאה ה-12 לפנה"ס, עם כיבוש בבל הכשית על ידי העילמים, נלקחה המצבה כשלל לבירתם, שושן. בשנת 1901 היא נתגלתה בידי משלחת חוקרים צרפתים בראשות ז'אק דה מורגן, והובאה למוזיאון הלובר בפריז. עותק של חוקי חמורבי שנמצא בעיר ניפור נמצא באוסף המוזיאונים לארכאולוגיה של איסטנבול
היחס לחוקי התורה
גילויים של חוקי חמורבי בראשית המאה ה-20 עורר פולמוס סוער על יחסי העולם המסופוטמי הקדום והתנ"ך היהודי. בפולמוס לקחו חלק חוקרי מקרא ותאולוגים יהודים ונוצרים, והוא נסוב על אפשרות השפעתם של חוקי חמורבי על חוקי התורה בשל קדימותם הכרונולוגית והדמיון הקיים ביניהם. לצד הדמיון, קיימים גם הבדלים בין קובצי החוקים.
בנימין וייס
קורות חיים
ווייס נולד ב-1941 בעיר ניו-יורק לרב פרופסר אברהם ווייס ולאמו פנינה לבית קרמר. ב-1962 סיים לימודי תואר ראשון בישיבה יוניברסיטי בניו-יורק ותואר שני מבית הספר למדעים בישיבה יוניברסיטי. ב-1965 הוענק לו תואר דוקטור במתמטיקה מאוניברסיטת פרינסטון, בהדרכתו של ויליאם פלר. בשנים 1965–1967 עבד ב-IBM, בחטיבת המחקר של החברה, וב-1967 הצטרף למחלקה למתמטיקה באוניברסיטה העברית בירושלים. מאז 1990 הוא מחזיק בקתדרה ע"ש מרים וג'וליוס ויניק. במהלך השנים החזיק ווייס במשרות אורח באוניברסיטת סטנפורד, MSRI . הוא מתגורר בירושלים.
מחקר
ווייס פרסם למעלה מ-180 מאמרים בנושאים מגוונים, ביניהם התורה הארגודית ודינמיקה טופולוגית, שקילות מסלולית, הסתברות, תורת האינפורמציה, תורת המשחקים, ותורת הקבוצות התיאורית.
חיפה
חֵיפָה (בערבית: حيفا בעברית במקורות ניתן למצוא את הכתיבים; חיפא, חיפה, חפה) היא העיר השלישית בגודל אוכלוסייתה בישראל (אחרי ירושלים ותל אביב-יפו), בעלת אוכלוסייה מעורבת עם מיעוט ערבי. היא חברה בארגון פורום ה-15, משמשת מרכזה של מטרופולין חיפה, בירת מחוז חיפה והיא מרכז עירוני חשוב והגדול ביותר בצפון ישראל. חיפה היא העיר עם השטח ה-6 בגודלו בישראל.
העת החדשה
הרצל תיאר את חיפה כ"עיר העתיד", חזון שביטויו העיקרי הושמע ברומן האוטופי "אלטנוילנד" שיצא בשנת 1902, ובו מתאר הרצל עיר נמל בינלאומית ופורחת, שבה.
חידוש היישוב היהודי
יהודים התגוררו בחיפה כקהילה החל מאמצע המאה ה-18. בשנת 1742 התגוררה בעיר קהילה יהודית קטנה, המורכבת בעיקר מעולים ממרוקו ואלג'יריה. בשנת 1839 מנה היישוב היהודי 124 נפש, ב-1864 המספר עלה ל-384 נפש, ובשנת 1901 המספר עלה ל-1,041 נפש. רובם המכריע של היהודים באותה עת היו יוצאי מרוקו ואלג'יריה, בנוסף למעט עולים מטורקיה, ואשכנזים בודדים.
תקופת המנדט הבריטי
במאורעות תרפ"ט ב-1929 נרצחו 7 מיהודי העיר ונפצעו עשרות בתקופה זאת, מספר התושבים בעיר עמד על כ-30,000. בשנת 1931 נפקדו בעיר 50,403 נפש: 20,324 מוסלמים, 15,923 יהודים ו-13,824 נוצרים. בשנת 1936 כבר היו בחיפה 45,000 יהודים, לעומת 40,000 ערבים. עיקר הגידול באוכלוסייה היהודית באותן שנים נבע מהעלייה הרביעית והעלייה החמישית, שאנשיהן העדיפו להתיישב בערים הגדולות בארץ ישראל ובהן תל אביב, ירושלים וחיפה. הנמל שימש מקור פרנסה ליהודים רבים שהתיישבו בעיר והקימו את היישובים הסמוכים לה בשנות ה-30 - קריית מוצקין, קריית ים, קריית ביאליק, כפר אתא (לימים, קריית אתא) וקריית טבעון.
הקרב על חיפה במלחמת העצמאות
ב-22 באפריל 1948, בעקבות עזיבת הבריטים את מוקדי השלטון בעיר ולאחר קרבות בין תושבי חיפה היהודים לבין תושביה הערבים, נכנעו ערביי חיפה בפני אנשי ההגנה וכ-65,000 מהם עזבו את העיר. באותו יום הודיעה המשלחת הערבית בבית העירייה כי אינה מעוניינת בהסכם הפסקת אש וכי הקהילה הערבית תתפנה מן העיר. ראש העיר היהודי שבתי לוי, והמפקד הבריטי יו סטוקוול, ביקשו מההנהגה הערבית לשקול מחדש את עמדתה, אולם זו דבקה בה.
היציאה ההמונית של ערביי העיר הואצה כאשר הבריטים סיפקו משוריינים לליווי שיירות היוצאים וספינות שהוציאו אותם מהעיר. עד 1 במאי 1948 עזבה כמעט כל האוכלוסייה הערבית. בתחילת אותו חודש נותרו בעיר בין 3,000 ל-4,000 ערבים בלבד.
מוסדות השכלה בחיפה
בשנת 2008 למדו כ-17,000 סטודנטים באוניברסיטת חיפה, וכ-11,500 בטכניון. בעיר פועלים גם סניף של האוניברסיטה הפתוחה הנמצא באחוזה ומספר מוסדות השכלה גבוהה נוספים, בהם האקדמיה לעיצוב ולחינוך ויצו חיפה, בה למדו ב-2008 כ-850 תלמידים; מכללת גורדון, בה למדו באותה שנה כ-1,700 סטודנטים, המכללה האקדמית הערבית לחינוך, כ-2,000 סטודנטים, מכללת תילתן לעיצוב - קרוב ל-1,000, והמרכז האקדמי כרמל עם קרוב ל-1,000 תלמידים. בסך הכול לומדים בעיר מדי שנה מעל 30 אלף סטודנטים.
קולנוע ותיאטרון
עד לסוף המאה ה-20 נסגרו רוב בתי הקולנוע שפעלו בעיר, ותרבות הצפייה עברה אל הקניונים. בסוף העשור הראשון של המאה ה-21, עם פתיחתם של מרכזי הקולנוע מרובי אולמות ההקרנה בקריון ולאחר מכן גם בקניון לב המפרץ (ה"סינמול"), נסגרו אף בתי הקולנוע שפעלו בקניון חיפה, במרכז חורב, במרכז פנורמה וב"גרנד קניון", ובהמשך נסגר גם "גלובוס הקונגרסים" (לשעבר "גלובוס סיטי") בסוף 2011. בשנת 2016 נסגר גם "סינמה קפה מוריה", בית קולנוע שכונתי אשר פעל משנות ה-40 ברחוב מוריה, כלל אולם יחיד והתמקד בסרטים זרים או שאינם עתירי תקציב.
בקריית חיים פועל מאז שנות ה-90 תיאטרון הצפון, המציג הפקות של תיאטראות רפרטואריים מישראל.
תשתיות כבישים
גם אל תוך הדר הכרמל נכנס זוג כבישים מקבילים, הרצל והחלוץ, שחוצים את השכונה לרוחבה.
שדרות הציונות הן העורק הוותיק המחבר בין העיר התחתית וציר הרכס. דרכים ראשיות נוספות מחברות בין רובעי העיר השונים - ואלה כוללות את שדרות ההסתדרות בין קריית חיים והצ'ק פוסט, כביש 22 בין מרכז העיר וקריית חיים, דרך רופין בין הדר ואחוזה, והציר דורי-חנקין-פיק"א-פרויד, שהוא ציר הרוחב הרציף הארוך ביותר בתחומי חיפה ומחבר את מבואותיה המזרחיים והדרום-מערביים. רחובות ראשיים נוספים כוללים את דרך אלנבי, דרך צרפת ודרך הים, שלושתן יוצאות מכביש 4 במערב העיר.
תחבורה ציבורית
חברת האוטובוסים העיקרית שפועלת בחיפה היא אגד. שני מסופי אוטובוסים מרכזיים משרתים את מטרופולין חיפה - אף לא אחד מהם במרכז העיר; האחד, מרכזית חוף הכרמל במבואותיה הדרומיים של העיר, והשני, מרכזית המפרץ בצפון-מזרח העיר. חברת הנסיעות והתיירות נצרת מפעילה מספר נסיעות סדירות המקשרות את כפרי הגליל עם כיכר פלומר ועם אוניברסיטת חיפה, וחברת סופרבוס מפעילה קווים (וקווי לילה) מהעיר לאזור יקנעם עילית, קריית טבעון, דלית אל-כרמל ועפולה בנוסף מפעילה את קווי המטרונית השונים לאזור קריות ונשר.
רכבל חיפה מקשר בין מתחם סטלה מאריס בקודקוד הצפוני של הר הכרמל לבין חוף בת גלים. רכבל נוסף הרכבלית, מחבר בין מרכזית המפרץ והצ'ק פוסט, הטכניון ואוניברסיטת חיפה. הרכבל מופעל על ידי חברת "כבל אקספרס", אשר משותפת ל"נתיב אקספרס" ולבורסה הטורקית. הרכבלית אינה משמשת ככלי תיירותי, אלא ככלי התחבורה הציבורית הראשון והגדול מסוגו בישראל, והוא גם הרכבל הארוך בישראל, ומשמש את הסטודנטים ואנשי הסגל האקדמיים להגיע ישירות לקמפוסים ללא צורך ברכב פרטי או באוטובוסים. בנוסף הרכבלית תוכננה להוות גם כאטרקציה תיירותית הגדול מסוגו בישראל שמשמש את תושבי הסביבה הקרובה והרחוקה.
הכרמלית, שהיא פוניקולר (רכבת הנמשכת על ידי כבלים במעלה מדרון) יחיד מסוגו בישראל - שהוא גם הרכבת התחתית היחידה בישראל, נוסע בקו נוסעים אחד ובו שש תחנות, בין מרכז הכרמל לכיכר פריז שבעיר התחתית דרך שכונת הדר הכרמל. הכרמלית נחנכה ב-1959 ופעלה ברציפות עד 1986, במקביל לדעיכה ההדרגתית בהיקף הנוסעים, שהעתיקו את מגוריהם לשכונות אחרות בחיפה ולא הסתפקו עוד בקו היחיד של הקרון. למרות חוסר הכדאיות הכלכלית, חידש המיזם את פעילותו ב-1992 במעמד ראש הממשלה יצחק רבין. הכרמלית פועלת עד היום ונותנת שירות לתושבי חיפה ותיירים. הכרמלית מקשרת בין קווי האוטובוס על הר הכרמל לבין המטרונית שפועלת בעיר התחתית.
המאבק הסביבתי
החברה להגנת הטבע פועלת להקמת פארק מטרופוליני לרווחת תושבי חיפה בפארק הקישון, כאשר על שטח זה מבקשת חברת נמלי ישראל להקים מסוף מכולות ואזור תפעולי לנמל המפרץ אשר נבנה בימים אלו במפרץ חיפה. בנוסף מנהלת החברה בשיתוף ארגונים נוספים מאבק לשמירת הוואדיות בתחומי העיר.
התנוונות מרכזים עירוניים
משרדי ממשלה ששכנו בהדר נדדו לקריית הממשלה בעיר התחתית ובעקבותיהם גם משרדיהם של נותני שירותים רלוונטיים, ובראשם עורכי הדין. שינויי תחבורה תרמו גם הם להפחתה במספר הקונים בהדר.
קריית חיים - קריית שמואל
הרובע הכולל את קריית חיים וקריית שמואל מהווה 6.5% משטח השיפוט של העיר.
העיר התחתית
ברובע, שבמשמעותו המצומצמת שטחו כ-3% מכלל השטח העירוני, מתגוררים כ-11,440 נפש (נכון ל-2007) המהווים כ-4.3% מכלל תושבי חיפה, מתוכם כ-70% הם ערבים בני דתות שונות.
כרמל
הכרמל היה מאוכלס עוד טרם תחילת העליות הציוניות לארץ ישראל. בין המתחמים הבנויים בו היו כרמלהיים, המנזר הכרמליתי, המגדלור וכבאביר. ההתיישבות היהודית החלה באמצע שנות ה-20 של המאה ה-20, והתגברה בשנות ה-30 בימי העלייה החמישית. בין שכונות הכרמל נמנות כרמל מרכזי, כרמל מערבי, כרמל צרפתי ואחרות.
רמות הכרמל
"רמות הכרמל" הוא השם שהעניקה העירייה לרובע שנמשך לאורך גב ההר ושלוחותיו הדרומיות, כאשר שיפוליו הצפוניים-מזרחיים צופים על מפרץ חיפה והדרומיים-מערביים על מישור חוף הכרמל. הרובע כולל את אחוזה, הרוממות (רוממה ורמת בן-גוריון), שכונות ציר חורב ובהן רמת בגין ורמת אשכול, ושכונות ציר אבא חושי ובהן דניה, רמת גולדה ורמת אלמוגי.
ספורט
בחיפה מועדוני ספורט רבים הפועלים במגוון תחומים, לרבות כדורגל, כדורסל וספורט ימי (מועדון בשם "בים הקרוב"). הגדול בהם הוא אגודת מכבי חיפה, שבראשה עומד רועי שווץ, והיא מאגודות הספורט הגדולות והוותיקות בארץ, ומאגדת ענפי ספורט בכל התחומים: כדורסל, כדוריד, שחייה, כדורמים, שחמט, טניס, טניס שולחן, אתלטיקה קלה, הרמת משקולות, סיף ועוד. אגודת הפועל חיפה, השנייה בגודלה, מטפחת בעיר בין היתר את ענפי הסיף והאתלטיקה.
כדורגל
בחיפה פועלים מספר מועדוני כדורגל, כשהבולטים שבהם הם מכבי חיפה והפועל חיפה. בשנת 2023 זכתה מכבי חיפה באליפות בפעם השלישית ברציפות וב15 בסהכ. עונה זו הוגדרה בערוצי תקשורת רבים כהיסטורית ביותר בישראל, מכיוון והיא הראשונה לעשות זאת בעונה בה השתתפה בשלב הבתים של ליגת האלופות. מגרשן הביתי של שתי הקבוצות תחילה היה אצטדיון קריית חיים, לאחר מכן אצטדיון קריית אליעזר עד סגירתו בשנת 2014 וכיום אצטדיון סמי עופר.
רבני העיר
במקביל כיהן כרב ראשי הרב יהושע קניאל עד לפטירתו בשנת 1970.
דפנדרס
היסטוריה פרסומית
סטיב גראנט כתב את סיומו של הסיפור אותו התחיל גרבר, "אומגה הבלתי נודע", ושילב אותו בכותרי הדפנדרס, שבסופם מרבית החברים המקוריים נהרגו. בשעה שגרבר לא היה מרוצה מהחלטתו של גראנט, הסיפור סגר מספר קצוות עלילה פתוחים, וחברת מארוול החשיבה אותו כקאנוני.
הדפנדרס החדשים
עם הזמן, דמתיאס סבל משחיקה יצירתית והרגיש שיש צורך בשינוי. החל מחוברת מספר 125, שם הכותר השתנה ל"הדפנדרס החדשים", ובו חברי הקבוצה המקוריים (דוקטור סטריינג', הגולש הכסוף, הענק הירוק ונאמור) נאלצים לעזוב את הקבוצה כתגובה על נבואה חייזרית שאותם ארבעה חברים יהיו אחראים להשמדת העולם. בעקבות כך, חיה מקים מחדש את הקבוצה כקבוצה רשמית של גיבורי-העל הנתמכת בידי הממשלה. רעיון "הדפנדרס החדשים" סיפק עלייה משמעותית במכירות, אך הותיר את דמתיאס בבצורת יצירתית לאחר שהבין שיצר את אותו דבר שלא אהב לכתוב, כלומר, צוות גיבורי-על. דמתיאס נשאר למשך ששת הגליונות הבאים בטרם העביר את הכתיבה לפיטר גיליס.
הדפנדרס הסודיים
בשנת 1993, חברת מארוול ביקשה להחיות את זיכיון הדפנדרס עם קבוצת "הדפנדרס הסודיים". הקבוצה החדשה הופיעה לראשונה באופן לא רשמי בגיליון מספר 50 של דוקטור סטריינג' ולאחר מכן בגיליון 374 של ארבעת המופלאים, לפני שהופיעו בהרצת חוברת סולו משלהם. בסדרה זו, דוקטור סטריינג' אסף קבוצות שונות למגוון משימות חשאיות, כשהוא תיפקד כמנהיגם. קבוצות אלו כללו את אייסמן, איירון פיסט, ארכאנג'ל, גוסט ריידר, דדפול, דראקס המשמיד, האיש הענק, הגולש הכסוף, המעניש, הענק הירוק, וולברין, וור משין, לוק קייג', מכשפת השני, נובה, נווד, נורת'סטאר, סוכן ארצות הברית, ספיידרוומן, ספיידרמן, פגיון וקפטן אמריקה. לאחר מספר חודשי הרצה, דמותו של סטריינג' הוסרה מהכותר, משום שהדמות התווספה לליין "בני חצות" של מארוול. לאחר קשת סיפור שבה הנבל תאנוס ארגן קבוצת דפנדרס סודית משלו (שכללה את איש הטיטניום, ריינו, נייטרו וסופר סקרול), מנהיגות הקבוצה עברה לדוקטור דרואיד, צייד מפלצות על-טבעיות. הסדרה עצמה נטשה את אלמנט ההרכבים המתחלפים לטובת דרואיד ומפלצות הקוגנוסנטי, ובוטלה בחוברת מספר 25.
המיני סדרה משנת 2005
מיני סדרה בת חמישה חלקים של הדפנדרס יצאה ביולי 2005, תחת כתיבתם של קית' גיפן, ג'ון מארק דמתיאס וקווין מגווייר (הצוות האמנותי שידוע בעקבות עבודתו בזיכיון ליגת הצדק). במיני סדרה זו, דוקטור סטריינג' מנסה לאחד את חברי הקבוצה המקורית כדי להילחם בדורמאמו ובאומאר. המיני סדרה התמקדה בהומור, כיוון שחברי הקבוצה נהגו להתווכח אחד עם השני. המיני סדרה אוגדה בהמשך לאוגדן "דפנדרס: חסרי הגנה".
עידן אפוקליפס
במציאות חלופית שבה ליג'יון הרג את צ'ארלס אקסבייר, קבוצת הדפנדרס הייתה הקבוצה היחידה שהתנגדה למשטרו של המוטאנט העריץ אפוקליפס. הקבוצה הוקמה בידי קפטן אמריקה (שמחזיק במיולניר), קפטן בריטניה (שלובש את חליפת השריון של איירון מן), לוגאן (ללא שלד האדמנטיום שלו), הדבר (בעל יד מלאכותית), איש המולקולה והאח וודו (המכשף העליון לאחר מותו של דוקטור סטריינג'). בהמשך מצטרפים אליהם סאורון ונייט גריי.
מחכים לגודיק
הסרט הוקרן בהקרנת בכורה בפסטיבל הקולנוע ירושלים, במסגרת תחרות וולג'ין לקולנוע ישראלי, ב-10 ביולי 2007 ושודר בבכורה טלוויזיונית בערוץ 2, במסגרת הרצועה "הסיפור האמיתי" ב-25 במאי 2009.
תגובה המוליטית מאוחרת למתן דם
מנגנון המחלה
התגובה ההמוליטית המאוחרת מתרחשת משנית לחשיפה קודמת לאנטיגן (אנגד). בחשיפה הראשונית, אנטיגן שעל כדוריות הדם של התורם יוצר תגובת נוגדנים איטית בגוף הנמען. רמת הנוגדנים דועכת עם הזמן, וכתוצאה מכך בדיקות הסקר לסוג דם והצלבה (בדיקות בהן נבדקת התאמה בין סוג דם התורם לסוג דם הנמען) לפני מתן הדם יהיו שליליות. האנטיגנים הנפוצים ביותר בתגובות מהסוג הזה הם מסוג Kidd, Rh, Kell, Duffy, בניגוד לתגובות המוליטיות חריפות בהן האנטיגן הוא מקבוצת ה-ABO. בחשיפה השנייה, הנמען כבר רגיש לאנטיגן ומייצר תגובה חיסונית עזה יותר, עם ייצור מוגבר יותר של נוגדנים אשר מופיעים תוך מספר ימים. כתוצאה מכך, כדוריות הדם של התורם מתכסות בנוגדנים, ומסולקות במערכת הרטיקולואנדותליאלית (טחול וכבד בעיקר), דהינו הרס חוץ-כלי (extra-vascular).
טיפול
לרוב התגובה ההמוליטית המאוחרת אינה דורשת טיפול. אם מופיעים תסמינים, יש לתת עירוי נוזלים תוך-ורידי (הידרציה). במקרים בהם ההמוליזה קשה יותר, ייתכן ויהיה הצורך בעירויי דם נוספים (לאחר בדיקת סקר חוזרת). בכל מקרה של חשד לתגובה המוליטית מאוחרת, יש לשלוח בדיקת דם למעבדה לביצוע מבחן קומבס, ואם זה חיובי, לנסות לבודד את הנוגדן.
הלית ישורון
הֶלית ישורון (נולדה ב-2 באפריל 1942) היא מתרגמת, עורכת, משוררת ושחקנית ישראלית.
תולדותיה ומפעליה
ישורון נישאה בשנית לישעיהו (שעיה) יריב, אספן אמנות ומייסד גלריה גורדון בתל אביב ואחיה של לאורה ריבלין. לשניים נולדו שני בנים - אַביָם ואמון. אַביָם, עורך דין במקצועו, יצא לחופשה עם משפחתו בזמביה בשנת 2011 ונספה בתאונת שיט בנהר הזמבזי. הבן, אמון יריב הוא מנהל הגלריה המשפחתית, אמן וצלם. שעיה יריב נפטר ביוני 2016.
גראן פיימונטה
היסטוריה
מסלולו של המרוץ משתנה לעיתים משנה לשנה, לכן לפעמים הוא יכול להתאים למאיצים ופעמים אחרות למטפסים, בהתאם לתוואי המסלול.
בלטריקס
בֶּלַטְרִיקס (בכתיב לועזי: Bellatrix) או γ (גמא) באוריון (γ Orionis) הוא הכוכב השלישי בבהירותו בקבוצת הכוכבים אוריון והוא אחד הכוכבים הבהירים בשמים. מיקומו של הכוכב הוא בכתף השמאלית של "אוריון" ממערב לביטלג'וז פרוש שמו של הכוכב בלטינית (Bellatrix) הוא "הלוחמת" (ועל כן הוא ידוע גם בשם כוכב האמזונות), זאת בניגוד להיותו חלק מקבוצת אוריון - הצייד.
יצחק בער
חסידי אשכנז
לאחר סיום ספרו נטש בער את תחום יהודי ספרד בימי הביניים ופנה לחקור את חסידי אשכנז בימי הביניים ואת תקופת המשנה. כבר בשנת תרצ"ח פרסם בכתב העת ציון מאמר מקיף על חסידות אשכנז, בו נוכחת השפעה נוצרית. בניסיון לכפות את החסידות על חלק גדול מן העם שלא הסכים להתנתק מהעולם. בער מדמה את רבי יהודה החסיד לפרנציסקוס מאסיזי. הוא מאיר את הניגוד בין היהדות האשכנזית שמאורגנת באופן סדור ודמוקרטי, לבין היהדות הספרדית שינקה מלשדה של התרבות הערבית הרציונלית.
יוסי, ילד שלי מוצלח
ביצועים
השיר זכה לביצוע בימתי בסרט בלוז לחופש הגדול של הבמאי רנן שור והתסריטאי דורון נשר מ-1987 שהפך במשך השנים לסרט פולחן.
מרקו פנטאני
ביוגרפיה
בשנת 1999 פנטאני סולק מהג'ירו ד'איטליה עקב מציאת רמה גבוהה מהמותר של תאי דם אדומים בדמו, רמה אשר מחשידה את הרוכב בנטילת חומרים ממריצים האסורים בשימוש. הבדיקה נעשתה שני קטעים לפני תום המרוץ כאשר פנטאני, שלבש את החולצה הוורודה, הוביל את הדרוג הכללי בהפרש ניכר ולמעשה הבטיח כבר את ניצחונו במרוץ. ההדחה שברה את רוחו של פנטאני שטען בהזדמנויות מאוחרות יותר כי היו גורמים, שאינם קשורים ישירות לספורט, שהיו מעוניינים למנוע ממנו ניצחון.
מינה סוברי
חיים אישיים
בסוף 2017 סוברי הפכה לטבעונית‚ מאז היא השתמשה רק במוצרים ללא אכזריות וידידותיים לסביבה, כמו גם ביגוד בר קיימא.
יאקיב חאמו
קריירה
באליפות העולם באותה השנה שנערכה באסטנה, חאמו התחרה בקטגוריית המשקל מעל 100 ק"ג וזכה במדליית הארד. בקרב הראשון חאמו גבר באיפון על אל מחדי מלקי המרוקאי לאחר ריתוק מוצלח, בקרב השני הוא ניצח בניקוד ווזארי את רנאט סיידוב הרוסי ובשמינית הגמר ניצח בעונשים את עבדולו טנגרייב האוזבקי. ברבע הגמר חאמו הפסיד באיפון לריו שיצ'ינוהה היפני ונשר לקרבות בית הניחומים שם גבר באיפון על סוון היינלה הגרמני ועלה לקרב על מדליית הארד. בקרב על המדליה חאמו התמודד מול קים סונג-מין הדרום-קוריאני וכ-40 שניות מפתיחת הקרב חאמו הטיל בהצלחה את הקוריאני וקיבל ניקוד איפון.
ב-18 בנובמבר 2018, חאמו זכה במדליית זהב בגראנד פרי האג כאשר ניצח בגמר את ולדוט סימיונסקו הרומני. ב-26 בינואר 2019, חאמו זכה במדליית כסף בגראנד פרי תל אביב לאחר שהגיע עד שלב הגמר בו הפסיד לאורי ששון הישראלי.
פרסים
מקור:
סילביו סנטוס
סנטוס גם ניסה לפעול בפוליטיקה והתמודד לנשיאות ב-1989. ב-2008 מלאו ל-Grupo Silvio Santos 50 והוא כלל 44 חברות, עם מיזמים שנעו בין חקלאות לבנקים ובתי מלון.
תומאס סטאפורד
שירות בנאס"א
הצטרף לנאס"א בספטמבר 1962 במסגרת הקבוצה השנייה, במטרה להשתתף בתוכנית ג'מיני ותוכנית אפולו. בדצמבר 1965 היה הטייס של ג'מיני 6A, שהייתה הפעם הראשונה בה שתי חלליות נפגשו בחלל, ועזר לפתח את התאוריות והפרקטיקה של חבירה בחלל. ביוני 1966 פיקד על ג'מיני 9A, בה פותחו שיטות מפגש אשר שימשו מאוחר יותר בתוכנית אפולו.
מאוגוסט 1966 עד אוקטובר 1968 היה אחראי לניתוח ותכנון פרויקט אפולו, ולפיתוח התוכנה עבור הפרויקט. הוא הוביל את הקבוצה שתכננה את רצף המשימות שהובילו להנחתת חללית אפולו על הירח.
לאחר נאס"א
תפקידו הראשון בחיל האוויר לאחר שעזב את סוכנות החלל היה פיקוד על מרכז ניסויי הטיסה של חיל האוויר האמריקאי.
יו"ר-שותף בקבוצת המשימה להחזרת מעבורת החלל לטיסה, שתפקידה ליישם את המלצות וועדת החקירה לחקר אסון הקולומביה.
קבר ג'אולינג
היסטוריה
מיד עם מותו בשלהי 1643 נשרפה גופתו כנהוג אצל בני המאנצ'ו עד אז (מנהג שהופסק על ידי בנו) והאפר נקבר במאוזוליאום שקיבל את השם קבר ג'אולינג. מכאן החלה תנופת בנייה שהתמשכה על פני כמה שלבים. השלב הראשון הסתיים ב-1651, בשנה השמינית לשלטון בנו, הקיסר שונג'ה שהיה הקיסר הראשון משושלת צ'ינג ששלט על כל סין. המאוזוליאום כלל אז את פסלי האבן, אסטלת לינגאן ותל העפר.
יציבותה של מערכת השמש
התקדמות לפתרון השאלה
הגישה הישירה ביותר לבעיית היציבות היא לחשב באופן נומרי את תנועת כוכבי הלכת, על-פי הנתונים – המדויקים למדי – שיש היום לגבי המסלולים שלהם, ובהנחה שבאלו שאינם מוכרים פרטנית די הצורך (שביטים, אסטרואידים וכדומה) אפשר לטפל בכלים סטטיסטיים. בפני גישה זו עומדים שני מכשולים: ראשית, הדמיה שתישאר מדויקת לאורך מיליארדי שנים דורשת כלים נומריים מספקים. אלו אכן פותחו בשנות ה-90 של המאה ה-20, בדמות האלגוריתמים לאינטגרציה סימפלקטית המשמרים את מצב המערכת בממד גבוה. המכשול השני הוא כוח החישוב הדורש מערכות מחשב גדולות וייעודיות. הקושי כאן הוא שהדמיה לטווח ארוך היא בעיה סדרתית מטבעה, שקשה לה להיעזר ביכולות של חישוב מקבילי. מתברר שמערכת השמש כאוטית במובן מוגבל – הגודל והצורה של מסלולי הכוכבים יציבים למדי, אולם מקומו של כל כוכב לכת לאורך המסלול תלוי מאוד בתנאי ההתחלה, וסטייה קלה בנתוני ההווה עלולה להתפתח בתוך מיליוני שנים לסטייה גדולה במיקום.
התאוריה הכללית על מחזור החיים של כוכבים צופה שהשמש תהפוך לענק אדום בעוד כשמונה מיליארד שנים, ותבלע את כוכבי הלכת הפנימיים. מרבית התחזיות קובעות שעד אותה עת יישארו כל כוכבי הלכת במקומם, במסלולים דומים לאלו שאנו מכירים היום. יש הסתברות של כאחוז אחד לכך שמסלולו של כוכב חמה יהפוך אקסנצטרי במידה כזו שהוא יתנגש בנוגה לפני מות השמש.
סלאח א-דין (מחוז)
במחוז נמצא הכפר אל-עוג'ה, בו נולד סדאם חוסיין.
מנהל אתר אינטרנט
הכשרתו של מנהל אתר אינטרנט
לפעמים, עבור גודל בינוני וגודל גדול, מנהל האתר צריך לתכנן כל אסטרטגיה החל עיצוב האתר, אופטימיזציה למנועי חיפוש, טיפול רשתות חברתיות, עושה נתונים & ניתוח תובנה, יצירת תוכניות שיווק, מציאת לקוחות חדשים עבור העסק.
גולד קוסט
גולד קוסט אירחה את משחקי חבר העמים ב-2018.
אזור נופש
בשנת 1885 בנה מושל קווינסלנד בית קיט על גבעה מצפון לסאות'פורט ואזור החוף הפך לאתר נופש פופולרי בקרב עשירי בריזבן. הדרך בין בריזבן לסאות'פורט הייתה משובשת ורצופה במעברי נחלים וההגעה לאזור הייתה קלה יותר בדרך הים. בשנת 1889 נסללה למקום מסילת ברזל והוקמו לאורך החוף בתי הארחה ובתי מלון רבים.
במהלך המאה ה-19 עלו ספינות רבות באזור על שירטון. הידועה מבניהן הייתה הספינה "הנסיך הסקוטי" (The Scottish Prince) שנשאה מטען של ויסקי, פשתן וסחורות שונות וטבעה ב-1887. כיום הספינה מכוסה אלמוגים והיא מהווה מקום מקלט לאוכלוסיית בעלי חיים ימיים מגוונת.
עד אמצע שנות העשרים של המאה העשרים גדלה האוכלוסייה הקבועה של האזור בהדרגה, אז נסלל כביש החוף בין בריזבן לבין סאות'פורט ונבנו בתי מלון נוספים. הקפיצה הגדולה של ענף התיירות באזור החלה.
אירוויזיון 2012
]] אירוויזיון 2012 הייתה ההפקה ה-57 של תחרות הזמר השנתית של רשת השידור "אירוויזיון" מטעם איגוד השידור האירופי. התחרות נערכה בבאקו בירת אזרבייג'ן לאחר זכייה באירוויזיון 2011 עם השיר "Running Scared" ("בורח בבהלה") שבוצע על ידי הצמד אל וניקי.
פרדיננד השני, קיסר האימפריה הרומית הקדושה
ביוגרפיה
ב-15 בפברואר 1637 מת פרדיננד בווינה, ובנו פרדיננד השלישי, קיסר האימפריה הרומית הקדושה עלה לשלטון במקומו.
פריסקייל סמיקונדקטור
סבב פיטורים נוסף ב-2012
בשנת 2012 נסגרו בחברה מחלקות ופוטרו 150 עובדים נוספים. בעקבות זאת, נותרו בפריסקייל רק כ-250 עובדים, כמו כן הועברה ״פרוסת הסיליקון״ המפורסמת מחזית הבניין הראשי, שכיום מאוכלס על ידי עובדי חברות אחרות.
אירוויזיון 2012
מדינות שהשתתפו בגמר
הגמר התקיים ב-26 במאי 2012.
שרון דן אדל
ביוגרפיה
ב-7 בדצמבר 2005 נולדה לדן-אדל ובן זוגה, רוברט ווסטרהולט, בתם הבכורה ושמה אווה-לונה (Eva Luna). בזמן הריונה לא רצתה דן-אדל לדעת את מין העובר, וגילתה, למעשה, שמדובר בבת רק לאחר הלידה. היא השתתפה במסע ההופעות של להקתה בעודה בהריון.
נכון לשנת 2010 מתגוררת דן-אדל בהולנד. בעבר, היא התגוררה בעשר ארצות שונות, ובהן: אינדונזיה, אתיופיה, סורינם, תימן וסרי-לנקה.
איתמר גולדווסר
ביוגרפיה
גולדווסר נולד וגדל בתל אביב, בנם של יעקב גולדווסר והציירת מירה צדר-גולדווסר. בילדותו, כבן למשפחת אמנים, גולדווסר פיתח אהבה למוזיקה והחל לעסוק בתיפוף החל מגיל צעיר. בשנת 2008 הצטרף כמתופף להרכב הרוק הכבד הישראלי "קאיזן" וכשנה לאחר מכן עבר ללהקת הרוק המצליחה Earlyrise בה הופיע מספר שנים. את דרכו כעורך בתעשייה החל בשנת 2016 עם תוכנית הטלוויזיה אנשים בהנחיית קורין גדעון ודרור גלומברמן ובהמשך אותה שנה ערך את תוכנית הבישול משחקי השף והסדרה להרוג את הסבתא. בשנת 2018 ערך ביחד עם אביו את הסרט שרוכים אשר זכה בפרס אופיר לשחקן המשנה הטוב ביותר ובוסס על מערכת היחסים שבין אביו ינקול, ואחיו של איתמר ובנו של ינקול, אורי. בשנת 2019 ערך את סדרתו הקומית של אילן פלד הנוכלות ובשנת 2020 ערך את סדרת הדרמה הישראלית שעת נעילה שהועמדה לפרס האקדמיה הישראלית לטלוויזיה בתחום העריכה ובאותה השנה ערך גם את הסדרה הטבח עבורה זכה בטקס פרסי האקדמיה לטלוויזיה לשנת 2020 בקטגוריית עריכת תמונה בסדרה עלילתית. בשנת 2021 ערך עבור Yes את הסדרה "בני אור"". מאז 2020, גולדווסר העורך את הסדרה הקומית המצליחה צומת מילר ולקראת סוף שנת 2022 ערך עבור תאגיד השידור הישראלי את הסדרה "קרתגו" אשר עלתה לשידור בדצמבר 2022.
סיליה קסטין
ביוגרפיה
סיליה קסטין נולדה בסאו פאולו שבברזיל. כשהייתה בת 14 עלתה יחד עם אימה לישראל והם עברו לגור בקיבוץ געש, בעקבות אח שלה שעלה שנתיים לפנייהם והשתייך לחברת הנוער בקיבוץ. קסטין התחנכה ב"מוסד חינוכי חוף השרון" שבקיבוץ יקום.
קסטין היא בין היוזמים ומקימי הגינה הקהילתית הקיבוצית, פעילה בשי"ל (שרות ייעוץ לאזרח) של המועצה בנושא ביטוח לאומי ומתנדבת בעמותת "אור למשפחות". היא נשואה ואם לחמישה בנים ובת, כולם חברי קיבוץ געש.
T-80
T-80 הוא טנק מערכה אשר פותח בעיר לנינגרד בברית המועצות בין השנים 1973–1975 ונכנס לייצור סדרתי בשנת 1976.
קולמנסקופ
קולמנסקופ כיום
העיירה שימשה גם כאתר צילומים עבור מספר סרטי קולנוע, בהם "Dust Devil" (1992) "The King Is Alive" (2000), וצילומים ממנו נכללו בסרט הטבע סמסרה (2011) ובסדרות "העולם אחרי האנושות" של ערוץ ההיסטוריה ו-"Wonders of the Universe" של BBC.
T-80
היסטוריה
ה-T-80 כולל תותח טנק 125 מ"מ חלק-קדח משופר והציג לראשונה בעולם מנוע טורבינת גז (בדומה ל-M1 אברהמס האמריקאי) בהספק, אשר בשילוב המשקל הנמוך של הטנק העניק יכולת ניידות יוצאת מן הכלל בגינה זכה לכינוי "הטנק המעופף". בשנת 1987 הפסיק מפעל הטנקים בחרקוב (כיום באוקראינה) לייצר את ה-T-64 ועבר לייצור טנק ה-T-80UD, אשר כלל מנוע דיזל אמין במקום מנוע טורבינת הגז הבזבזני.
פרופילן גליקול
כחומר הלחה
בשל יכולתו לספוח מים מהאוויר משמש החומר לשמירת לחות של מוצרים שונים
כמונע קפיאה
החומר דומה לאתילן גליקול אך אינו רעיל ולכן משתמשים בו כנוזל קירור כאשר הנוזל אמור בסופו של דבר להגיע לביוב, לקרקע או למים.
אפי דפרין
ביוגרפיה
במלחמת לבנון השנייה שימש כמפקד גדוד 9 של חטיבה 401, הוביל אותו בקרב בסלוקי, במהלכו נפצע באורח אנוש. לאחר מספר שבועות החלמה שב לפקד על גדודו.
מאה שנים... מאה כוכבים
סטטיסטיקה
בסך הכל רק שמונה שחקנים ושחקניות לא היו מועמדים בכלל לפרס האוסקר; האחים מרקס, באסטר קיטון, אדוארד ג'י רובינסון, מרילין מונרו, מיי וסט, ריטה הייוורת', שירלי טמפל וג'ין הארלו. צ'ארלי צ'פלין ואורסון ולס הם היחידים שזכו בפרס אוסקר לא בקטגוריית משחק.
סרטן השד
אפידמיולוגיה
בשנות ה-80 של המאה ה-20 חלה עלייה משמעותית בהיארעות של מקרי סרטן שד, במידה רבה כתוצאה מהתרחבות השימוש בממוגרפיה ככלי לאבחון מוקדם של סרטן השד. עלייה זו התייצבה בשלהי עשור זה, אך שיעורי ההיארעות המשיכו לעלות עד שנת 1999 כתוצאה מהעלייה בתוחלת החיים, שינויים באורח החיים אשר הגבירו את הסיכון ללקות בסרטן השד ושיפור השרידות ממחלות אחרות. לאחר מכן החלו שיעורי התחלואה לרדת בשל הפחתה בשימוש בטיפול הורמונלי חליפי. באשר לשיעורי השרידות, הרי שהם נמצאים בעלייה מתמדת לאורך העשורים האחרונים.
קרצינומה מסנינה של אוניות השד
קרצינומה מסנינה של אוניות השד (infiltrating lobular carcinoma) מהווה 5%–10% מהנגעים החודרניים. מקורה בתאי האפיתל המצפים את האוניות, הבלוטות המייצרות חלב. בצורתם המקרוסקופית, חלק מהגידולים דומים לשל קרצינומה מסנינה של צינורות החלב, אך חלקם אינם נראים כגוש, אלא כרקמת שד תקינה או מוצקה מעט. תאי הגידול הקטנים מסנינים בהדרגה את רקמת השד בצורה טורית. לקרצינומה מסנינה של אוניות השד יש נטייה רבה יותר להופיע במספר מוקדים בשד או בשני השדיים, אולם היא נוטה להופיע בנשים מבוגרות יותר בדרגת התמיינות טובה יותר ועם קולטנים חיוביים לאסטרוגן. כמו כן, הגידול נוטה לשלוח גרורות בשלב מאוחר יותר, אך לאיברים שכיחים פחות.
אבחנה מבדלת
באבחנה המבדלת לסרטן השד נמצאות גם מחלות שפירות של השד, בין אם מדובר בגידולים שפירים, כמו ציסטה פשוטה או פיברואדנומה, ובין אם מדובר במחלות דלקתיות וזיהומיות של השד, אשר יכולות לשוות לשד מראה דלקתי או לגרום למורסה, אשר נמושה כגוש בשד.
ניתוח משמר שד
כאשר המנתח מעריך כי קיימים תאים סרטניים בשולי הרקמה שהוסרה, הוא יסיר, כבר בזמן הניתוח הראשוני, שכבה נוספת של רקמה מהאזור החשוד. שכבה זו נקראת "הרחבה" של שולי הניתוח. ישנן מספר דרכים להערכת שולי הרקמה בזמן הניתוח:
כריתת שד מלאה
בכריתת שד רדיקלית ממותנת (modified radical mastectomy) מוצאת כל רקמת השד, יחד עם החיתולית של שריר החזה הגדול, ואיתה קשריות הלימפה בבית השחי באזורים I ו-II. מחקרים הראו כי אין הבדל בשרידות בין ניתוח זה לניתוח הרדיקלי המקורי וכי התחלואה לאחר ביצוע ניתוח זה פחותה יותר. הניתוח מיועד לנשים הדורשות כריתת שד מלאה ושיש להן מעורבות קשריות לימפה בבית השחי.
מדד שרידות
מדד מקובל לפרוגנוזה בסרטן הוא שרידות ל-5 שנים, המשקף את אחוז החולים שנשארו בחיים לאחר חמש שנים מן האבחנה. לרוב שיעור זה משוקלל עם תמותת האוכלוסייה המתאימה, לפי גיל ומין. להלן טבלה של שרידות ל-5 שנים בשלבי המחלה השונים:
היבטים חברתיים
עם התרחבות תנועת המודעות לסרטן השד, מספר הולך וגדל של ארגונים התנדבותיים סוכנויות ממשלתיות ותאגידים פרטיים החלו לממן מחקרים ואירועים חברתיים למען המלחמה במחלה. כיום ישנן תוכניות רבות לאיתור ומניעה מוקדמת של סרטן שד בקרב נשים. למשל, במדינות רבות שמות מערכות הרפואה דגש על בדיקות ממוגרפיה שנתיות לאיתור המחלה. במדינת ישראל יזמה מירי זיו, מנכ"לית האגודה למלחמה בסרטן ב-1998 את התכנית הלאומית לאבחון מוקדם של סרטן השד . התכנית אחראית להגברת הניטור של חולות סרטן השד באמצעות בדיקות ממוגרפיה בדגש על העלאת ההיענות לבדיקה בקרב נשים מהפריפריה. הודות לאבחון המוקדם ניכר צמצום משמעותי במספר הנפטרות מסרטן השד במדינת ישראל בשנים מאז הקמת התכנית.
מלון וורט ירושלים
היסטוריה
באפריל 2021 מלונות קראון פלאזה של קבוצת אפריקה ישראל מלונות (AFI HOTELS ) מותגו מחדש כמלונות VERT וכעת המלון נקרא VERT ירושלים.
גברים בטיפול זוגי
טיפול זוגי הוא סוג של פסיכותרפיה המסייעת לזוגות, נשואים או לא, לזהות ולהתמודד עם קונפליקטים בזוגיות ולשפר את יחסיהם. באמצעות הטיפול הזוגי ניתן לקבל החלטות נבונות לגבי בנייה מחדש של היחסים או במקרים מסוימים – להחליט על פרידה.
גברים בטיפול זוגי
בטיפול הזוגי קיים צורך שגברים יבטאו את רגשותיהם ואת פגיעותם בתוך היחסים הזוגיים, כמו כן להודות בכך שנדרשת עזרה טיפולית כדי להתמודד ביעילות עם קשיים או משבר שנוצר. פניה לעזרה היא הודאה בכך שנדרשת עזרה בהתמודדות עם קושי, והסכמה שדיבור על יחסים ורגשות יכול להקל על הכאב הרגשי. בטיפול זוגי לא רק שגברים מתבקשים להפר את הסטיגמות החברתיות לגבי גבריות אלא לעיתים לעשות זאת בנוכחות בת זוגתם ולעיתים קרובות בפני מטפלת אישה.
שער יציג
בכל מדינה נקבעים שערי המטבע על ידי הבנק המרכזי של אותה מדינה.
בישראל
עסקאות רבות במשק - בעיקר בסחר חוץ - הנקבעות לפי מטבע זר, מחושבות לפי שער היציג של המטבע ביום התשלום, בנוסף מהווה השער היציג בסיס לחישוב השקעות צמודות מט"ח.
אנרגיה פוטנציאלית חשמלית
אנרגיה המצויה בשדה חשמלי
על פי חוק גאוס (בצורתו הדיפרנציאלית):
ריינלדו ביניונה
ריינלדו בניטו אנטוניו ביניונה (בספרדית: Reynaldo Benito Antonio Bignone; 21 בינואר 1928 – 7 במרץ 2018) היה פוליטיקאי ואיש צבא ארגנטינאי שכיהן כנשיא ארגנטינה מ-1 ביולי 1982 עד 10 בדצמבר 1983. בשנת 2010 נידון ביניונה ל-25 שנות מאסר על חלקו בחטיפות ורציחות אזרחים במלחמה המלוכלכת.
שליחות קטלנית: התעוררות
תקציר העלילה
עם תחילת הסרט כוח תקיפה גדול, המונה את קונור, יוצא לפשוט על מרכז מחקר של "סקיינט". עם כניסתם למרכז מופתעים לוחמי המחתרת לגלות שבויים בני אנוש במרכז. הלוחמים פורצים למחשבי "סקיינט" ומתחילים להעביר מידע מודיעיני למחשביהם שלהם. קונור יוצא מהמרכז ומגלה שכוח החילוץ של המחתרת נהרג כולו. עד מהרה מושמד גם כוח התקיפה בתוך המרכז וקונור נותר הניצול היחיד.
הגנרלים מוסרים לקונור שהתזמון הוא הכרחי, מאחר שגילו ש"סקיינט" מתכננת להשמיד את הצמרת הפיקודית של המחתרת, את קונור ואדם נוסף – קייל ריס. ריס, כעת רק בן עשרה, אלמוני לדרג הפיקודי, צפוי בעוד כעשור להישלח במכונת זמן ל-1984 על ידי קונור כדי להגן על אמו של קונור, ובמהלך המשימה צפוי להתאהב בה ולהפוך לאביו, כפי שמתואר בעלילת הסרט הראשון בסדרה. קונור מודאג מהאפשרות שהמכונות מבקשות לשנות את ההיסטוריה על ידי הריגת ריס בטרם יישלח לעבר – ובכך לבטל את קיומו שלו.
אבהות
שינוי בתפקידי האב
בשנים האחרונות עבר המושג אבהות תהליך של שינויים וקיבל משמעויות חדשות, אשר המרכזית מביניהן היא המושג "אבהות חדשה", המושפע משינויים כלכליים, חברתיים, תרבותיים וטכנולוגיים (Yosida, 2012). בשל כך, חלו שינויים בחלוקת התפקידים המסורתית בתפיסת האבהות. קיימים מספר גורמים משמעותיים לשינויים שחלו במושג האבהות ובשיח על אבהות: גידול במעורבות נשים בשוק העבודה, מגוון סוגי משפחות כגון משפחות חד הוריות, משפחות חד מיניות ועוד, עליה במספר הגירושין ועליה במספר המשפחות בהן יש משמורת משותפת.
בהלכה
במקרים של הוכחת אבהות בילד של פנויה, יש מחלוקת האם גבר שטוען שהוא האב והאם מסכימה היא הוכחה גמורה או שמשאירה את העניין בספק.
מצוות
התלמוד הבבלי מפרט מהן מצוות הבן על האב:.
טומי לי ג'ונס
קריירה
ג'ונס עבר לניו יורק במטרה להפוך לשחקן. הוא החל לשחק בברודוויי ובטלוויזיה בסדרות כדוגמת "המלאכיות של צ'רלי" ואת תפקידו הקולנועי הראשון בסרט סיפור אהבה משנת 1970. בין השנים 1971–1975 גילם ג'ונס את דמותו של ד"ר מארק טולנד באופרת הסבון "לחיות את החיים". בשנת 1978 כיכב בסרט הקולנוע "רעם הנודד", ובשנת 1977 כיכב לצד לורנס אוליבייה בסרט "בטסי".
גוון סטפאני
2014–הווה: אלבום סולו שלישי
ב-20 באוקטובר 2014 יצא לאור השיר "Baby Don't Lie" כסינגל הראשון של סטפאני מאלבומה השלישי של סטפאני. חודש לאחר מכן, ב-23 בנובמבר, פרסמה סטפאני שיר נוסף מהאלבום בשם "Spark the Fire". האלבום צפוי לצאת לאור בשנת 2015.
דייוויד בארלו
לקריאה נוספת
Martin M. Antony, Murray B. Stein-* Oxford Handbook of Anxiety and Related Disorders‏ Oxford University Press US‏, 2008 Panic Disorder,MAIKO,Bucharest ,1998
ארל בויקינס
קריירה
בתחילת עונת 2008-2009 היה בויקינס שחקן חופשי, וחתם על חוזה לשנה אחת בקבוצת וירטוס בולוניה האיטלקית בה הרוויח 3.5 מיליון דולר (השכר הגבוה ביותר לשחקן כדורסל באיטליה בהיסטוריה). הוא שיחק ביורוצ'אלנג' (גביע האתגר) וקלע 14.4 נקודות ו-5.5 אסיסטים בממוצע. ב-26 בדצמבר 2009 הודיע יושב ראש וירטוס שבויקינס משוחרר מהקבוצה בעקבות עבירה על תקנות המשמעת של הקבוצה, אולם לאחר מספר ימים, חזר בו יושב ראש וירטוס מהודעתו, והודיע שבויקינס ימשיך בקבוצה. בסיום אותה עונה, עזב בויקינס את הקבוצה.
תוכנית ח-500 חולון
כללי
על-פי התוכנית בגרסתה המופקדת, במרכז המתחם מתוכננת ליבה ירוקה בשטח של כ-1,200 דונם לפיתוח של פארק חולות מטרופוליני. מרכז הפארק, המכונה 'הלב השמור' יכלול דיונות טבעיות בהיקף שלא יקטן מ-400 דונם, על-מנת לשמר מערכות אקולוגיות ייחודיות הכוללות מיני צמחים נדירים ומוגנים, שאין כמותם בשום מקום אחר במישור החוף. הטבעת שתקיף את 'הלב השמור' תהווה מעטפת חיצונית של הפארק, ותיועד לפעילויות בילוי ופנאי כלל עירונית.
שכונת 'גבעת חולון'
שכונת 'גבעת חולון נכללת בתחום תוכנית ח-500, באזור המיועד לפארק החולות. שכונת מגורים קטנה זו ממוקמת דרומית לשכונת 'קריית שרת', בלב אזור החולות, לצד הכביש המוליך אל מתחם בית המטבחיים העירוני. שכונת 'גבעת חולון' כוללת כמה עשרות בתי מגורים. המבנים של השכונה נבנו בתחילת שנות ה-40 של המאה הקודמת ונותרו עד היום במתכונתם המקורית. אמנם, על פי תוכנית המתאר ח-1 (תיקון מס' 3) שאושרה בשנת 1978, סווג השטח למגורים, אך כדי להרחיב את הבניה באזור זה היה צורך בהכנת תוכנית מפורטת. בשל המגבלות הנובעות מהימצאותה של השכונה בתחום ההשפעה של שדה התעופה, נמנעה האפשרות לפיתוח השכונה, ולפיכך היא הושארה במצבה המקורי, ללא תשתיות מודרניות, עד היום.
בית המטבחיים
חטיבת קרקע בשטח כולל של 254 דונם, משתרעת על חלקות קרקע שונות בגושים 6052, 6053, 6734 ו-6735. הקרקע כולה הופקעה מבעלי קרקע פרטיים. ההפקעה בוצעה בעקבות הרשאה שקיבל ראש עיריית חולון, פנחס אילון בשנת 1961 על-פי פקודת הקרקעות (רכישה לצורכי ציבור) 1943 לשם הקמת בית מטבחיים אזורי ותעשיות נלוות לו. לצורך כך אף הוקם בשנת 1959 תאגיד משותף לעיריות תל אביב וחולון (ביחס של 80% עיריית תל אביב ו-20% עיריית חולון), שהיה אמור לקדם את המיזם ולשאת בפועל בהוצאות הקמתו, לרבות תשלום פיצויי הפקעה לבעלי הקרקע הפרטיים.
הבלתי משוחדים
עלילה
נס וסטון מגיעים לתחנת הרכבת ומוצאים את פיין, עליו שומרים 'בוטי' וגנגסטרים נוספים. לאחר קרב יריות אכזרי (הומאז' לסצנת מדרגות אודסה מתוך הסרט אוניית הקרב פוטיומקין של סרג'יי אייזנשטיין) מצליחים השניים להרוג את בוטי ואת שאר השומרים, למעט את פיין עצמו שנותר בחיים. פיין מעיד בבית המשפט נגד קאפונה ומודה שהעביר לו במשך כשלוש שנים מעל 1.3 מיליון דולרים, בעוד נס מבחין בכך שקאפונה נינוח ואפילו מחייך, ללא חשש מתקופת המאסר הארוכה הצפויה לו עתה, ואז גם מבחין נס בניטי הנושא אקדח בתוך אולם בית המשפט. בסיוע פקיד בית המשפט מוציא נס את ניטי מהאולם וזה מגיש להם מכתב מראש עיריית שיקגו המבקש "להגיש כל סיוע לפרנק ניטי". נס שולף ממעילו של ניטי קופסאת סיגריות, בכוונה לעשן, ואז מבחין בכתובתו של מאלון רשומה בפנקס הגפרורים, ומכך מסיק שניטי הוא שרצח את מאלון.
מהפכת שינהאי
מהפכת שינהאי פתחה בסין תקופה של מאבקים על אופי המדינה. בפרק זמן זה היו במדינה שתי תקופות קצרות של שלטון מונארכי ומספר תקופות של משטרים יציבים, עד לכינונה הסופי של הרפובליקה.
היסטוריה כללית
בנסיבות אלו, סון יאט-סן הקים את הברית המהפכנית של סין (ברית סין) בשנת 1905, והוביל קבוצה מהפכנית הדוגלת בעקרונות דמוקרטיה, ופתח במאבק מזוין נגד שושלת צ'ינג. בשנת 1911, כששושלת צ'ינג הוציאה קו רכבת בבעלות המדינה וניסתה להתגבר על המשבר הכלכלי באמצעות השגת הלוואה מהסמכויות המשתמשות ברכבת הפרטית כבטוחה, התארגנה אופוזיציה נרחבת ובסופו של דבר התפתחה למאבק מזוין מסיבי שכונה מרד סצ'ואן. כתוצאה מכך, הצבא החדש התמרד בווצ'אנג ב -10 באוקטובר, והצית את מהפכת שינהאי, ובערך חודש אחר כך, 14 פרובינציות נענו ומרדו, ולאחר מכן הוכרז על עצמאות. בינואר 1912 הוקמה בנאנג'ינג הממשלה הזמנית של הרפובליקה הסינית, כשסון יאט-סן היה הנשיא הזמני, אך בגלל חוסר הסולידריות והעוצמה של הנושא המהפכני, שושלת צ'ינג הגישה בקשה לפשרה עם יואן שה-קאי (מחליפו של סון יאט-סן, אשר הכתיר עצמו כקיסר סין ב-1915), שקיבלה הנשיאות, וביטול שליטת השליטה בקו. במקום להצליח להשמיד אותה, סון יאט-סן התפטר ויוננסקי היה לנשיא.
10 באוקטובר, המרד הראשון בווצ'אנג, מוזכר כ"יום המהפכה בים חדש" ברפובליקה העממית של סין, ו"פסטיבל השמינית הכפולה", חג לאומי חשוב ברפובליקה של סין. מהפכת הים החדש נחשבת לאירוע חשוב הקשור להיסטוריה הפוליטית שהתרחשה באסיה במאה העשרים.
בגדאד (מחוז)
המחוז נחשב לאחד המפותחים ביותר בעיראק, עם תשתית טובה יותר מבשאר המדינה, על אף הפגיעה הרצינית בו מאז הפלישה ב-2003, והאלימות הנמשכת כיום. אף על פי שאזור זה נחשב גם למאובטח ביותר בכל עיראק, מורדים עיראקים מבצעים פיגועי טרור נגד כוחות הקואליציה מדי יום. מחוז בגדאד גם מהווה את אחד ממוקדי הלחימה העדתית במדינה, לאור העובדה כי סונים ושיעים רבים גרים יחדיו בצפיפות בתחום המחוז.
אונטולוגיה (מדעי המידע)
הגדרת ההוויה הרשתית ומשמעותה
יש המציגים את ההוויה הרשתית כאשר זו הוגדרה, כמאפשרת את ה"הבנה" או ה"תובנות" של המחשב, הבנה או תובנות המשותפים לאדם, היוצרים את ה"שפה המשותפת" בין האדם למחשב. על מנת שיוכלו לפעול באופן הדדי, ועל מנת שהמחשב יוכל לתת מידע משמעותי תמציתי ונכון בעקבות הבקשה, על פי משמעותה בעיני המבקש.
פטי וגסטף
ביוגרפיה
למרות ההיסטוריה התעופתית הענפה של משפחתה לא זכתה וגסטף לעידוד לחלום ילדותה להיות טייסת, בשל היותה אישה. את קריירת התעופה שלה החלה בשיעורי טיסה על מטוס ססנה 185, ובהמשך קיבלה רישיונות טייס למטוסים מסחריים רב-מנועיים, ורישיון מסוק מסחרי. בשנת 1985 הצטרפה וגסטף ל"צוות האירובטי האמריקאי", שם נשארה עד שנת 1996.
דיאלוג בחשכה
היסטוריה
עד היום התערוכה הוצגה בלמעלה מ-20 מדינות ולמעלה מ-150 ערים ביבשת אמריקה, אסיה, אירופה והמזרח התיכון. במקביל, קיימות גם תערוכות קבועות באוסטריה, איטליה, ישראל, קוריאה, ארצות הברית ועוד.
להסה
המשמעות המילולית של המלה להסה היא "מקום מושבם של האלים", אם כי מסמכים טיבטיים עתיקים מגלים ששמו המקורי של המקום היה ראסה, שמשמעותו "מקום החצר" או "מקום העיזים". מבחינה גאוגרפית, ממוקמת להסה ב, המוקף הרים מושלגים. גובהה של להסה הוא כ-3,650 מ', והיא אחת מערי הבירה הגבוהות בעולם. בשל גובהה הרב, האוויר בה דליל ומכיל רק 68% חמצן בהשוואה למצוי בגובה הים.
תומר אלמוגי
אלוף ישראל ואלוף המכביה
באליפות ישראל באתלטיקה שנערכה ביולי 2014 זכה אלמוגי במדליית זהב בריצת 110 מטר משוכות בתוצאה של 14.81 שניות, לפני בן יעקובי (16.02 שניות) וארז טרגר (17.67 שניות), שניהם מהפועל חולון.
טיפול בניהול כעסים
תאוריות, גישות ושיטות טיפוליות
הגישות המרכזיות לטיפול בניהול כעס הן: גישה פסיכו-חינוכית, גישה קוגניטיבית-התנהגותית וגישה פסיכודינמית או שילוב ביניהן.
טיפול
טיפול קבוצתי הוא ההתערבות השכיחה ביותר בשל יעילותה המוכחת וניסיון רב שמצטבר במסגרות השונות. טולמן ואדלסוןטוענים כי הקבוצה פונה לאקולוגיה של התקיפה בצורה ישירה יותר מאשר הטיפול הפרטני. מחקרים שונים מדברים על תמיכה רגשית גבוהה ולמידה הדדית בקבוצות לשליטה בכעס. קבוצות טיפוליות לשליטה בכעס שונות זו מזו בגישות הטיפוליות במספר פגישות ובכניסת המשתתפים לקבוצה. בקבוצות סגורות המשתתפים מתחילים ומסיימים את ההתנסות הקבוצתית שלהם במספר מוגדר של פגישות. לעומת זאת, קבוצות רכבת הן בדרך כלל פתוחות כאשר ישנן תחנות כניסה ויציאה וחלק מחברים נכנסים ואחרים עוזבים את הקבוצה.טיפול פרטני עוסק בהבנת התהליכים הגורמים לעוררות של רגש הכעס ומתן כלים יעילים להתמודדות עם ההצפה הרגשית ופתרון האירועים מעוררי הכעס. בטיפול זוגי קיימת אפשרות ללמוד ולתרגל טכניקות וכישורים יחד עם בת הזוג. במרבית הגישות הטיפוליות ישולבו מפגשים נפרד לכל אחד מבני הזוג. לטענת חלק הגישות הטיפוליות טיפול זוגי אינו יעיל להפסקת ההתנהגות האלימה ברב בני הזוג.
משאל עם
משאל עם במדינות שונות
מאז סוף המאה ה-18 אורגנו מאות רבות של משאלי עם מדינתיים ברחבי העולם. בשווייץ, שהיא השיאנית בתחום, נערכו כמעט 600 משאלי עם מאז הפיכתה למדינה מודרנית בשנת 1848. איטליה נמצאת במקום השני העולמי עם 72 משאלי עם.
שווייץ
בשנת 2001 הוחלט במשאל עם שלא לפרק את הצבא. ב-22 בספטמבר 2013, התקיים משאל עם בנוגע לביטול גיוס החובה, ויותר מ-73% הצביעו נגד ביטולו.
איטליה
ב-4 דצמבר 2016 ערכה איטליה בהובלת ראש הממשלה מתיאו רנצי משאל עם שעסק בשינוי החוקה באופן שיעביר סמכויות מידי הרשות המחוקקת לרשות המבצעת. כ-59% אחוזים מכלל 51 מיליון המצביעים התנגדו להצעת המשאל, ודגלו בהשארת הסטטוס הקיים.
אירלנד
מספר משאלי עם נערכו בנושא הפלות מלאכותיות. בנובמבר 1992 משאל עם שאישר את התיקון הארבעה עשר לחוקה. וב-2002 נערך משאל עם שביקש למנוע מנשים הרות המאיימות להתאבד את הזכות להפיל.
הולנד
הולנד קיימה שני משאלי עם בתחילת המאה ה-21. הראשון ב-2005 שבו דחתה ברוב של 62 אחוז את החוקה האירופית לאחר שצרפת עשתה כן. והשני ב-2016 שבו דחתה את הסכם הסחר האירופי עם אוקראינה.
גיברלטר
ב-10 בספטמבר 1967 נערך משאל עם בגיברלטר שבו נדרשו תושבי גיברלטר להכריע בסוגיית הריבונות בגיברלטר: לעבור לריבונות ספרדית או להישאר תחת ריבונות בריטית ולקבל אוטונומיה. במשאל העם הצביעו 12,138 לטובת ריבונות בריטית ורק 44 לטובת ריבונות ספרדית. ספרד של פרנקו ביטלה את התוצאה של משאל העם, וכינתה את תושבי העיר "פסאודו-גיברלטרים".
ארצות הברית
בנובמבר 2012 נערכו במדינות וושינגטון וקולורדו משאלי עם שהתירו שימוש של קאנביס לצורכי הנאה. משאל עם נערך בנובמבר 2014 באלסקה שהצטרפה לשתי המדינות הקודמות, והתירה שימוש בקאנביס לצורכי הנאה.
ניו זילנד
במהלך שנות קיומה של ניו זילנד בוצעו משאלי עם רבים. שני משאלי העם לבחירת דגל ניו זילנד, 2015–2016 עסקו בהחלפת דגל המדינה. במשאל העם הראשון בחרו עיצוב דגל חלופי, ובמשאל העם השני הכריעו בין שני הדגלים. לבסוף הוחלט להשאיר את הדגל הקיים ברוב של 56.74 אחוזים.
שמוזיט
מבנה השמוזיט ותכונותיו
השמוזיט נתגלה ב-1820 ליד העיירה שמוסון (Chamoson) שבקנטון ואלה שבשווייץ והוא קרוי על שמה.
נופדיה
היסטוריה
נופדיה פרסמה את מאמריה תחת רישיון חופשי. בשנתה הראשונה השתמשה האנציקלופדיה ברישיון מיוחד - Nupedia Open Content License, אולם בינואר 2001, לאחר לחץ מצד ריצ'רד סטלמן וארגון התוכנה החופשית, החליפה האנציקלופדיה את רישיונה לרישיון לשימוש חופשי במסמכים של גנו, אותו הרישיון שבו השתמשה ויקיפדיה לפני שעברה ל-CC. ריצ'רד סטלמן ייסד באותו זמן את GNUפדיה, פרויקט שהיה אמור להתחרות בנופדיה. אחת הטענות הראשיות של תומכי GNUפדיה כנגד נופדיה הייתה שביקורת העמיתים הנוקשה של נופדיה נוגדת את רוחו של ארגון התוכנה החופשית.